Page:Ludus Coventriae (1841).djvu/340

 Primus Judæus. A! good sere, telle me now what helpyth thi prophecy the? Secundus Judæus. ȝa! or any of thi ffals prechyng! Tertius Judæus. Seres, set up the cros on the honde,  That we may loke hym in the face. Quartus Judæus. ȝa! and we xal knelyn onto oure kyng so kend,  And preyn hym of his gret grace! Here qwhan thei han set hym up, thei xuln gon before hym, seyng eche affter other thus,

Primus Judæus. Heyl! kyng of Jewys, yf thou be. Secundus Judæus. ȝa! ȝa! sere, as thou hangyst there flesche and bonys. Tertius Judæus. Com now down of that tre! Quartus Judæus. And we wole worchepe the alle at onys. ''Here xul poer comonys stand and loke upon the Jewys iiij. or v., and the Jewys xul come to them, and do them hange the thevys.''

Primus Judæus. Come on, ȝe knavys, and set up these ij. crosses ryth,  And hange up these to thevys anon! Secundus Judæus. ȝa! and in the worchep of this worthy knyth,  On eche syde of hym xal hangyn on! ''Here the sympyl men xul settyn up these ij. crossys, and hangyn up the thevys be the armys and therwhylys xal the Jewys cast dyce for his clothis, and fytyn and stryvyn; and in the mene tyme xal oure Lady come with iij. Maryes with here and Sen John with hem, settyng hem down''